Diari Oficial de la Generalitat Valenciana


Sumari del DOGV 7648, del 02-11-2015 (2015/8441)

CORRECCIÓ d'errades del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/09/18/158/corrigendum/57714622/dof/vci/html**

### Dades del document

Número de DOGV
:   7648

Data del DOGV
:   02-11-2015

Secció del DOGV
:   I. DISPOSICIONS GENERALS

Número del document
:   2015/8441


Data del document
:   02-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació
    * reglament intern
    * organització administrativa
    * administració regional

CORRECCIÓ d'errades del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural.  
 [2015/8441]  
S'han advertit errades en la publicació de l'esmentat decret en el Diari Oficial de la Comunitat Valenciana número 7620, de 22 de setembre de 2015, les quals es rectifiquen de la manera següent:  
  
- En la lletra a de l'article 9.2.  
On diu:  
«a) Servei de Ramaderia i Sanitat i Benestar Animal, al qual corresponen les funcions següents: promoure la producció ramadera i la ramaderia extensible sostenible i ecològica; desenvolupar i aplicar els programes de protecció, prevenció, defensa, control i eradicació de malalties dels animals de producció, i d'altres zoonosis, incloent-hi els programes oficials; controlar el moviment comercial, els programes anuals zoosanitaris i la gestió de les ajudes derivades, incorporant la ramaderia integrada; aplicar la normativa autonòmica referida a l'ordenació de l'activitat ramadera i identificació animal, així com gestionar la protecció i benestar animal, en animals de producció, companyia i experimentació; gestionar els registres corresponents, incloent-hi els parcs i nuclis zoològics, i qualsevol altra funció de finalitat anàloga que li siga encomanada»;  
  
Ha de dir:  
«a) Servei de Ramaderia i Sanitat i Benestar Animal, al qual corresponen les funcions següents: promoure la producció ramadera i la ramaderia extensiva, sostenible i ecològica; desenvolupar i aplicar els programes de protecció, prevenció, defensa, control i eradicació de malalties dels animals de producció, i d'altres zoonosis, incloent-hi els programes oficials; controlar el moviment comercial, els programes anuals zoosanitaris i la gestió de les ajudes derivades, incorporant la ramaderia integrada; aplicar la normativa autonòmica referida a l'ordenació de l'activitat ramadera i identificació animal, així com gestionar la protecció i benestar animal en animals de producció, companyia i experimentació; gestionar els registres corresponents, incloent-hi els parcs i nuclis zoològics; i qualsevol altra funció de finalitat anàloga que li siga encomanada».  
  
- En la lletra a de l'article 9.3.  
On diu:  
«a) Servei d'Estructures Agràries i Cooperativisme, que durà a terme les funcions següents: dissenyar i executar l'estratègia territorial rural i l'ordenació del territori dirigida a la millora de les estructures agràries; encarregar-se de la relació amb les organitzacions professionals agràries valencianes i actuar com a suport d'aquestes; fixar i impulsar les directrius en matèria de cooperativisme agrari, així com planificar, gestionar, coordinar i executar les mesures específiques en aquesta matèria, i gestionar els assumptes relacionats amb les assegurances agràries»;  
Ha de dir:  
«a) Servei d'Estructures Agràries i Cooperativisme, que durà a terme les funcions següents: dissenyar i executar l'estratègia territorial rural i l'ordenació del territori dirigida a la millora de les estructures agràries; encarregar-se de la relació amb les organitzacions professionals agràries valencianes i actuar-hi com a suport; fixar i impulsar les directrius en matèria de cooperativisme agrari, així com planificar, gestionar, coordinar i executar les mesures específiques en aquesta matèria; arrendaments rústics i històrics, i qualsevol altra funció de finalitat anàloga que li siga encomanada».  
  
- En l'article 9.4.  
On diu:  
«4. La Subdirecció General de Pesca té encomanades les funcions següents: gestionar el Fons Europeu de la Pesca en la Comunitat, així com qualsevol fons europeu i mesures de foment destinades a la millora de la competitivitat del sector pesquer i de l'aqüicultura; ordenar, fomentar i modernitzar el sector pesquer i aqüícola, i millorar la comercialització dels seus productes i les condicions socioeconòmiques dels pescadors; protegir els recursos pesquers i del medi marí, incloent-hi els estudis i l'experimentació en aquestes matèries que permeten el seu aprofitament sostenible; coordinar i donar suport a la innovació en el sector pesquer i en l'aqüicultura; dirigir les funcions de tutela sobre les confraries de pescadors i les seues federacions, així com planificar, dirigir, controlar, coordinar i supervisar l'activitat dels serveis sota la seua dependència i qualsevol altra funció de finalitat anàloga que li siga encomanada. La Subdirecció General de Pesca s'estructura en els serveis següents:»;  
Ha de dir:  
«4. La Subdirecció General de Pesca té encomanades les funcions següents: gestionar el Fons Europeu Marítim i de la Pesca en la Comunitat Valenciana, així com qualsevol fons europeu i mesures de foment destinades a la millora de la competitivitat del sector pesquer i de l'aqüicultura; ordenar, fomentar i modernitzar el sector pesquer i aqüícola, i millorar la comercialització dels seus productes i les condicions socioeconòmiques dels pescadors; protegir els recursos pesquers i del medi marí, incloent-hi els estudis i l'experimentació en aquestes matèries que permeten el seu aprofitament sostenible; coordinar i donar suport a la innovació en el sector pesquer i en l'aqüicultura; dirigir les funcions de tutela sobre les confraries de pescadors i les seues federacions; així com planificar, dirigir, controlar, coordinar i supervisar l'activitat dels serveis sota la seua dependència i qualssevol altra funció de finalitat anàloga que li siga encomanada. La Subdirecció General de Pesca s'estructura en els serveis següents:».  
  
  
- En l'article 11.3.  
On diu:  
«3. A la Subdirecció General de Desenvolupament Rural, Qualitat Alimentària i Producció Ecològica li corresponen les funcions següents: promocionar la millora del patrimoni rural a través de l'elaboració de plans i programes d'ajuda; orientar la política comunitària en matèria de desenvolupament rural; planificar, publicar, gestionar i controlar les ajudes comunitàries; coordinar i fer el seguiment de la política estatal en aquesta matèria; fomentar la producció ecològica i la qualitat dels productes agroalimentaris valencians; dissenyar, planificar, coordinar i executar les activitats de la indústria agroalimentària, d'innovació i de transformació; promocionar i internacionalitzar les empreses i cooperatives agroalimentàries, així com les activitats de promoció de la qualitat del sector agroalimentari i les seues produccions; instruir els expedients sancionadors en les matèries assenyalades en l'apartat anterior, i qualsevol altra funció de finalitat anàloga que li siga encomanada»;  
Ha de dir:  
«3. A la Subdirecció General de Desenvolupament Rural, Qualitat Alimentària i Producció Ecològica corresponen les funcions següents: promocionar la millora del patrimoni rural a través de l'elaboració de plans i programes d'ajuda; orientar la política comunitària en matèria de desenvolupament rural; planificar, publicar, gestionar i controlar les ajudes comunitàries; coordinar i fer el seguiment de la política estatal en aquesta matèria; fomentar la producció ecològica i la qualitat dels productes agroalimentaris valencians; dissenyar, planificar, coordinar i executar les activitats d'innovació en el sector agroalimentari; promocionar i internacionalitzar les empreses i cooperatives agroalimentàries, així com les activitats de promoció de la qualitat del sector agroalimentari i les seues produccions; instruir els expedients sancionadors en les matèries de la seua competència, i qualsevol altra funció de finalitat anàloga que li siga encomanada».  
  
- En l'article 25.3.  
On diu:  
«3. En cada direcció territorial, un secretari o secretària territorial, amb el rang de cap de servei, prestarà assistència tècnica a la persona titular de la direcció territorial i exercirà les atribucions de tramitació administrativa, de gestió de personal, d'assumptes generals i de gestió econòmica i pressupostària, així com aquelles funcions que se li atribuïsquen o deleguen. Substituirà el director o directora territorial en cas d'absència, vacant o malaltia»;  
Ha de dir:  
«3. En cada direcció territorial, hi ha:  
a) Un secretari o secretària territorial, amb rang de cap de servei, que prestarà assistència tècnica a la persona titular de la direcció territorial i exercirà les atribucions de tramitació administrativa, de gestió de personal, d'assumptes generals i de gestió econòmica i pressupostària, així com aquelles funcions que se li atribuïsquen o deleguen. Substituirà el director o directora territorial en cas d'absència, vacant o malaltia.  
  
b) Un Servei Territorial de Medi Ambient, al qual correspondrà l'exercici de les funcions i la coordinació de les unitats administratives que se li assignen en l'àmbit de la seua competència».


Còpia Permalink ELI